strabo.geographica 2.2.2
φησὶ δὴ ὁ Ποσειδώνιος τῆς εἰς πέντε ζώνας διαιρέσεως ἀρχηγὸν γενέσθαι Παρμενίδην · ἀλλʼ ἐκεῖνον μὲν σχεδόν τι διπλασίαν ἀποφαίνειν τὸ πλάτος τὴν διακεκαυμένην ὑπερπίπτουσαν ἑκατέρων τῶν τροπικῶν εἰς τὸ ἐκτὸς καὶ πρὸς ταῖς εὐκράτοις · Ἀριστοτέλη δὲ αὐτὴν καλεῖν τὴν μεταξὺ τῶν τροπικῶν , τὰς δὲ μεταξὺ τῶν τροπικῶν καὶ τῶν ἀρκτικῶν εὐκράτους . ἀμφοτέροις δʼ ἐπιτιμᾷ δικαίως · διακεκαυμένην γὰρ λέγεσθαι τὸ ἀοίκητον διὰ καῦμα · τῆς δὲ μεταξὺ τῶν τροπικῶν πλέον ἢ τὸ ἥμισυ τοῦ πλάτους οὐκ οἰκήσιμόν ἐστιν ἐκ τῶν ὑπὲρ Αἰγύπτου στοχαζομένοις Αἰθιόπων , εἴπερ τὸ μὲν ἥμισυ τοῦ παντὸς πλάτους ἐστὶν ὃ διαιρεῖ ἐφʼ ἑκάτερα ὁ ἰσημερινός , τούτου δὲ τὸ μὲν ἀπὸ τῆς Συήνης , ἥπερ ἐστὶν ὅριον τοῦ θερινοῦ τροπικοῦ , εἰς Μερόην εἰσὶ πεντακισχίλιοι , τὸ δʼ ἐνθένδε ἕως τῆς Κινναμωμοφόρου παραλλήλου , ὅσπερ ἐστὶν ἀρχὴ τῆς διακεκαυμένης , τρισχίλιοι . τοῦτο μὲν οὖν τὸ διάστημα πᾶν ἐστι μετρητόν , πλεῖταί τε γὰρ καὶ ὁδεύεται · τὸ δʼ ἑξῆς μέχρι τοῦ ἰσημερινοῦ λόγῳ δείκνυται κατὰ τὴν ὑπʼ Ἐρατοσθένους γενομένην ἀναμέτρησιν τῆς γῆς ὅτι ἐστὶ σταδίων ὀκτακισχιλίων ὀκτακοσίων · ὃν δὴ λόγον ἔχει τὰ μύρια ἑξακισχίλια ὀκτακόσια πρὸς τὰ ὀκτακισχίλια , τοῦτον ἂν ἔχοι τὸ μεταξὺ τῶν τροπικῶν διάστημα πρὸς τὸ τῆς διακεκαυμένης πλάτος . κἂν τῶν νεωτέρων δὲ ἀναμετρήσεων εἰσάγηται ἡ ἐλαχίστην ποιοῦσα τὴν γῆν , οἵαν ὁ Ποσειδώνιος ἐγκρίνει περὶ ὀκτωκαίδεκα μυριάδας οὖσαν , περὶ ἥμισύ που ἀποφαίνει τὴν διακεκαυμένην τῆς μεταξὺ τῶν τροπικῶν ἢ μικρῷ τοῦ ἡμίσους μείζονα , ἴσην δὲ καὶ τὴν αὐτὴν οὐδαμῶς . τοῖς τε ἀρκτικοῖς οὔτε παρὰ πᾶσιν οὖσιν οὔτε τοῖς αὐτοῖς πανταχοῦ τίς ἂν διορίζοι τὰς εὐκράτους , αἵπερ εἰσὶν ἀμετάπτωτοι ; τὸ μὲν οὖν μὴ παρὰ πᾶσιν εἶναι τοὺς ἀρκτικούς , οὐδὲν ἂν εἴη πρὸς τὸν ἔλεγχον · δεῖ γὰρ παρὰ τοῖς τὴν εὔκρατον οἰκοῦσιν εἶναι πᾶσι , πρὸς οὕσπερ καὶ λέγεται μόνους εὔκρατος . τὸ δὲ μὴ πανταχοῦ τὸν αὐτὸν τρόπον , ἀλλὰ μεταπίπτειν , καλῶς εἴληπται .
Lemmas: φημί δή ὁ Ποσειδώνιος ὁ εἰς πέντε ζώνη διαίρεσις ἀρχηγός γίγνομαι Παρμενίδης · ἀλλά ἐκεῖνος μέν σχεδόν τις διπλάσιος ἀποφαίνω ὁ πλάτος ὁ διακαίω ὑπερπίπτω ἑκάτερος ὁ τροπικός εἰς ὁ ἐκτός καί πρός ὁ εὔκρατος · Ἀριστοτέλης δέ αὐτός καλέω ὁ μεταξύ ὁ τροπικός , ὁ δέ μεταξύ ὁ τροπικός καί ὁ ἀρκτικός εὔκρατος . ἀμφότερος δέ ἐπιτιμάω δίκαιος · διακαίω γάρ λέγω ὁ ἀοίκητος διά καῦμα · ὁ δέ μεταξύ ὁ τροπικός πολύς ἤ ὁ ἥμισυς ὁ πλάτος οὐ οἰκήσιμος εἰμί ἐκ ὁ ὑπέρ Αἴγυπτος στοχάζομαι Αἰθίοψ , εἴπερ ὁ μέν ἥμισυς ὁ πᾶς πλάτος εἰμί ὅς διαιρέω ἐπί ἑκάτερος ὁ ἰσημερινός , οὗτος δέ ὁ μέν ἀπό ὁ Συήνη , ὅς εἰμί ὅριον ὁ θερινός τροπικός , εἰς Μερόη εἰμί πεντακισχίλιοι , ὁ δέ ἐνθένδε ἕως ὁ Κινναμωμοφόρος παράλληλος , ὅς εἰμί ἀρχή ὁ διακαίω , τρισχίλιοι . οὗτος μέν οὖν ὁ διάστημα πᾶς εἰμί μετρητός , πλέω τε γάρ καί ὁδεύω · ὁ δέ ἑξῆς μέχρι ὁ ἰσημερινός λόγος δείκνυμι κατά ὁ ὑπό Ἐρατοσθένης γίγνομαι ἀναμέτρησις ὁ γῆ ὅτι εἰμί στάδιον ὀκτακισχίλιοι ὀκτακόσιοι · ὅς δή λόγος ἔχω ὁ μυρίος ἑξακισχίλιοι ὀκτακόσιοι πρός ὁ ὀκτακισχίλιοι , οὗτος ἄν ἔχω ὁ μεταξύ ὁ τροπικός διάστημα πρός ὁ ὁ διακαίω πλάτος . ἐάν ὁ νέος δέ ἀναμέτρησις εἰσάγω ὁ ἐλαχύς ποιέω ὁ γῆ , οἷος ὁ Ποσειδώνιος ἐγκρίνω περί ὀκτωκαίδεκα μυριάς εἰμί , περί ἥμισυς που ἀποφαίνω ὁ διακαίω ὁ μεταξύ ὁ τροπικός ἤ μικρός ὁ ἥμισυς μέγας , ἴσος δέ καί ὁ αὐτός οὐδαμῶς . ὁ τε ἀρκτικός οὔτε παρά πᾶς εἰμί οὔτε ὁ αὐτός πανταχοῦ τίς ἄν διορίζω ὁ εὔκρατος , ὅς εἰμί ἀμετάπτωτος ; ὁ μέν οὖν μή παρά πᾶς εἰμί ὁ ἀρκτικός , οὐδείς ἄν εἰμί πρός ὁ ἔλεγχος · δέω γάρ παρά ὁ ὁ εὔκρατος οἰκέω εἰμί πᾶς , πρός ὅς καί λέγω μόνος εὔκρατος . ὁ δέ μή πανταχοῦ ὁ αὐτός τρόπος , ἀλλά μεταπίπτω , καλός λαμβάνω .